Introduktion til gbrainy.
Milo Casagrande
milo@ubuntu.com

Creative Commons Share Alike 3.0

# Spil

gbrainy er et grublespil, der kan holde din hjerne i tip-top stand.

Det har forskellige spiltyper som logiske puslespil, hovedregning, hukommelsestræning og sproglige analogier designet til at teste forskellige kognitative evner.

Du kan vælge forskellige sværhedsgrader, hvilket gør, at gbrainy kan nydes af børn, voksne og ældre. Det har også en spilhistorik, spillerens personlige rekord, tip til spilleren og understøttelse af fuldskærm. gbrainy kan også nemt udvides med spil udviklet af andre.

gbrainy afhænger i høj grad af tidligere puslemestres talenter, lige fra klassiske historiske spil til nyere ideer som Terry Stickels puslespil eller Dr. Brains klassiske spil.

Der har været diskussioner i det videnskabelige samfund om hvorvidt det at spille denne slags spil kan forbedre ens kognitive præstationsevne. De fleste studier viser ingen eller en meget lille forbedring. Du kan dog stadig have det sjovt ved at spille gbrainy..