Εισαγωγή στο gbrainy.
Milo Casagrande
milo@ubuntu.com

Creative Commons Share Alike 3.0

# Εμπειρία Παιχνιδιού

Το gbrainy είναι ένα παιχνίδι με σπαζοκεφαλιές. Ο σκοπός του είναι να σας διασκεδάσει και να κρατήσει το μυαλό σας σε εγρήγορση.

Διαθέτει διάφορους τύπους παιχνιδιών, όπως γρίφους λογικής, παιχνίδια αριθμητικής, ασκήσεις μνήμης και λεκτικές αναλογίες, έτσι ώστε να μπορεί να δοκιμάζει διάφορες γνωστικές δεξιότητες.

Μπορείτε να επιλέξετε διάφορα επίπεδα δυσκολίας, έτσι ώστε το gbrainy να είναι ευχάριστο για παιδιά, ενήλικες και μεγαλύτερα άτομα. Διαθέτει επίσης ιστορικό παιχνιδιών, τήρηση βαθμολογίας, υποδείξεις και υποστήριξη λειτουργίας πλήρους οθόνης. Το gbrainy μπορεί επίσης να επεκταθεί εύκολα με νέα παιχνίδια από τρίτους.

Το gbrainy βασίζεται αρκετά σε προηγούμενους γρίφους, ξεκινώντας από τα αρχαία χρόνια και φτάνοντας μέχρι τα πιο σύγχρονα έργα, όπως οι γρίφοι του Terry Stickels ή το κλασσικό παιχνίδι Dr. Brain.

Υπήρξαν πρόσφατες συζητήσεις στην επιστημονική κοινότητα σχετικά με το αν τα προγράμματα εξάσκησης του μυαλού βελτιώνουν τις γνωστικές επιδόσεις. Οι περισσότερες από τις μελέτες δείχνουν ότι υπάρχει μικρή ή καθόλου βελτίωση, αλλά αυτό δεν σημαίνει ότι δεν μπορείτε να διασκεδάσετε παίζοντας παιχνίδια όπως το gbrainy!